1.4 การประกอบธุรกิจของแต่ละสายผลิตภัณฑ์

ลักษณะผลิตภัณฑ์ 

ผลิตภัณฑ์หลักของบริษัทแยกเป็น 5 ประเภทตามลักษณะการใช้งาน ดังนี้

สีป้องกันสนิม (Protective Coating) 

เป็นสีพิเศษทางด้านวิศวกรรมที่ใช้สำหรับทาโครงสร้างเหล็ก เพื่อป้องกันสนิม และทนทานต่อมลภาวะ
(อาทิ แสงแดด ไอน้ำเค็ม เป็นต้น) และสารเคมี รวมทั้งคงสภาพความสวยงามในอุตสาหกรรมหนัก
ให้มีอายุการใช้งานที่ยาวนาน ซึ่งโดยปกติหากจำแนกประเภทในเชิงวิศวกรรมแล้ว
สีป้องกันสนิมจะประกอบด้วย สีรองพื้น, สีชั้นกลาง และสีทับหน้า ซึ่งแต่ละชั้นจะทำหน้าที่
และให้คุณสมบัติที่แตกต่างกัน ดังนี้

  สีรองพื้น : ใช้ป้องกันสนิมเหล็ก และให้ความยึดเกาะที่ดีกับผิวเหล็ก อาทิ สี Inorganic Zinc
  Primer เป็นต้น

  สีชั้นกลาง : ใช้เสริมความแข็งแรงให้กับระบบสี อาทิ สีอีพ๊อกซี่ เป็นต้น

  สีทับหน้า : ใช้ป้องกันพื้นผิวเหล็กจากสภาวะแวดล้อมภายนอก (แสงแดด, ไอน้ำเค็ม, สารเคมี)
  อาทิ สีโพลียูเรเทน เป็นต้น

สีเคลือบไม้ (Timber Coating)

เป็นสีที่ใช้สำหรับเคลือบผิวไม้ให้เกิดความสวยงาม และคงทนต่อสภาพการใช้งานจริง
ซึ่งโดยทั่วไปมักใช้เคลือบหลายชั้นเพื่อให้ได้คุณสมบัติที่ต้องการ อาทิ ความเรียบเนียน เป็นเงา
ทนทานต่อสารเคมีที่มีในผลิตภัณฑ์ทำความสะอาด เป็นต้น

สีทาอาคาร (Decorative Paints)

เป็นสีที่ใช้สำหรับเคลือบอาคาร, บ้าน, โรงแรม และสำนักงานทั่วไป
เพื่อให้เกิดความสวยงามและทนทานจากสภาวการณ์ต่างๆ
ซึ่งโดยทั่วไปสีทาอาคารจะประกอบไปด้วยสีรองพื้นและสีทับหน้า
โดยสีบางชนิดจะมีคุณสมบัติยืดหยุ่นต่อพื้นผิว ป้องกันน้ำรั่วซึม ทนเชื้อราทั้งภายนอกและภายใน
และสามารถเช็ด/ล้างสิ่งสกปรกได้ง่าย
นอกจากนี้สีทาอาคารบางชนิดยังสามารถสะท้อนความร้อนเพื่อประหยัดพลังงาน
และเป็นสีที่ไร้กลิ่นที่ใช้ทาภายในโดยไม่สร้างอาการแพ้ให้แก่ผู้อยู่อาศัยด้วย

สีอุตสาหกรรม (Industrial Coating)

เป็นสีที่ใช้เป็นส่วนประกอบหนึ่งในการผลิตสินค้าอุตสาหกรรมของโรงงานอุตสาหกรรมต่างๆ
ซึ่งประเภทของสีอุตสาหกรรมจะมีความหลากหลายและแตกต่างออกไปตามความต้องการของอุตสาหกรรมนั้นๆ

ปัจจุบันบริษัทได้ดำเนินการจดทะเบียนลิขสิทธิ์ชื่อทางการค้าไว้จำนวนหนึ่ง
ซึ่งได้กระทำอย่างต่อเนื่องเมื่อประดิษฐ์ชื่อใหม่ หรือสินค้าใหม่ เพื่อป้องกันการเลียนแบบ

การตลาดและภาวการณ์แข่งขัน

2.1 ภาวะอุตสาหกรรมและการแข่งขัน

2.1.1 ภาวะอุตสาหกรรม

“สี” จัดว่าเป็นผลิตภัณฑ์เคมีภัณฑ์ขั้นปลาย ซึ่งมีการนำไปใช้ในกลุ่มอุตสาหกรรมต่างๆ ดังนั้น
การวิเคราะห์อุตสาหกรรมและการเติบโตของอุตสาหกรรมสีนั้น ขึ้นอยู่กับอุตสาหกรรมอื่นๆ
ที่ใช้สีเป็นส่วนประกอบ อาทิ อุตสาหกรรมยานยนต์, อุตสาหกรรมก่อสร้าง, อุตสาหกรรมบรรจุภัณฑ์,
อุตสาหกรรมเครื่องใช้ไฟฟ้า, และอุตสาหกรรมสิ่งพิมพ์ เป็นต้น
ซึ่งอุตสาหกรรมสีสามารถแบ่งออกตามลักษณะการใช้งานได้ 2 ประเภทหลัก คือ

1)  สีทาอาคาร (Decorative Paint) ได้แก่ สีที่ใช้ในภาคอสังหาริมทรัพย์ และภาคครัวเรือน

2)  สีอุตสาหกรรม (Industrial Paint) ได้แก่ สีป้องกันสนิมสำหรับชิ้นส่วนรถยนต์,
    สีพ่นซ่อมรถยนต์, สีทาไม้, สีป้องกันสนิมคุณภาพสูง สีทาเรือ สีสำหรับงานสิ่งพิมพ์ เป็นต้น

2.1.2 ภาวะการแข่งขัน

ภาวะการแข่งขันของตลาดสีในประเทศไทย สามารถวิเคราะห์จากภาวะอุตสาหกรรมต่างๆ
ที่เกี่ยวเนื่องกับผลิตภัณฑ์สี โดยสามารถแบ่งได้ดังนี้

ตลาดสีทาอาคาร :
ธุรกิจสีทาอาคารเป็นธุรกิจที่ขยายตัวตามการเติบโตของธุรกิจอสังหาริมทรัพย์และธุรกิจก่อสร้างเป็นสำคัญไม่ว่าจะเป็นบ้านจัดสรร,
คอนโดมิเนียม, อาคารสำนักงาน, โรงงานอุตสาหกรรม รวมทั้งงานก่อ สร้างและงานซ่อมแซม
ศูนย์วิจัยกสิกรไทย คาดว่าในปี 2554 มูลค่าตลาดสีทาอาคารในประเทศจะมีมูลค่าไม่ต่ำกว่า
13,000 ล้านบาท เพิ่มขึ้นร้อยละ 5.0 (YoY) เนื่องมาจากการเติบโตของธุรกิจอสังหาริมทรัพย์
รวมทั้งโครงการขนาดใหญ่ของภาครัฐและเอกชนในช่วงที่ผ่านมาต่อเนื่องไปถึงปี 2554
ประกอบกับเหตุการณ์อุทกภัยในช่วงปลายปี 2553 ที่ได้สร้างความเสียหายให้กับบ้านเรือน
สิ่งปลูกสร้างและสาธารณูปโภคต่างๆ
ซึ่งการซ่อมแซมหรือสร้างใหม่เป็นปัจจัยหนุนธุรกิจสีทาอาคารให้เติบโตในช่วงปลายปีไปจนถึงปี 2554
ทั้งนี้
การสร้างความแตกต่างให้กับผลิตภัณฑ์จะเป็นตัวชี้ชะตาความอยู่รอดของธุรกิจสีทาอาคารในระยะยาวต่อไป

ตลาดสีทาอาคาร(Decorative Paint) ในปี 2553 มีมูลค่าตลาดรวมในประเทศ 12,300
ล้านบาทเพิ่มขึ้นร้อยละ 5.0 (YoY)1 ทั้งนี้สามารถแบ่งตลาดสีทาอาคารตามราคาและคุณภาพได้ 3
ประเภท ดังนี้

ตลาดสีระดับบน (Premium) เป็นตลาดสีของผู้ประกอบการรายใหญ่ ตราสินค้าได้รับความน่าเชื่อถือ
เน้นการแข่งขันที่คุณภาพและการพัฒนานวัตกรรมใหม่ๆ ราคาจะอยู่ในเกณฑ์ที่สูง
คุณสมบัติของสีจะเป็นสีน้ำอะครีลิคแท้ มีการรับประกันสินค้าประมาณ 5-10 ปี
ส่วนใหญ่ใช้ทาภายนอกโดยเฉพาะอาคารสูงหรือบ้านที่มีราคาแพง ในปี 2553 มีมูลค่าตลาดประมาณ
3,700 ล้านบาท คิดเป็นสัดส่วนร้อยละ 30 ของตลาดสีทาอาคารทั้งหมด

ตลาดสีระดับกลาง
เป็นตลาดสีที่ผู้ประกอบการรายย่อยแข่งขันเพื่อขยายส่วนแบ่งทางการตลาดโดยการสร้างตราสินค้าให้เป็นที่รู้จัก
สีที่จำหน่ายเป็นสีที่มีราคาและคุณภาพปานกลาง คุณสมบัติของสีจะเป็นสีน้ำอะครีลิคแท้
มีการรับประกันสินค้าประมาณ 3-5 ปี สามารถใช้ทาทั้งภายนอกและภายในมีมูลค่าตลาดประมาณ
6,100 ล้านบาท คิดเป็นสัดส่วนถึงร้อยละ 50 ของตลาดสีทาอาคารทั้งหมด

ตลาดสีระดับล่าง เป็นตลาดสีที่เน้นกลยุทธ์การแข่งขันด้านราคาเป็นสำคัญ
คุณสมบัติของสีจะเป็นสีน้ำอะครีลิคประมาณร้อยละ 70 ที่เหลืออีกร้อยละ 30 ผสมสารปรุงแต่งอื่นๆ
มีการรับประกันสินค้าประมาณ 1–2 ปี สามารถใช้ทั้งทาภายนอกและภายใน มีมูลค่าตลาดประมาณ
2,500 ล้านบาท คิดเป็นสัดส่วนร้อยละ 20 ของตลาดสีทาอาคารทั้งหมด

ในช่วง 2-3 ปีที่ผ่านมาตลาดสีทาอาคารมีการชะลอตัวเนื่องจากราคาน้ำมันที่เพิ่มสูงขึ้น
ทำให้วัตถุดิบที่ใช้ในการผลิตซึ่งส่วนใหญ่เป็นผลพลอยได้จากการกลั่นน้ำมันมีราคาเพิ่มสูงขึ้นด้วย
ประกอบกับสถานการณ์ความไม่แน่นอนทางการเมืองภายในประเทศและความผันผวนของเศรษฐกิจโลก
ทำให้ตลาดสีทาอาคารอยู่ในภาวะซบเซา รวมทั้งผู้ประกอบการชะลอการลงทุนก่อสร้างโครงการใหม่

อย่างไรก็ตาม ศูนย์วิจัยกสิกรไทยคาดว่า ในปี 2554 ตลาดสีทาอาคารจะเติบโตต่อเนื่อง
มีมูลค่าตลาดภายในประเทศไม่ต่ำกว่า 13,000 ล้านบาท เพิ่มขึ้นร้อยละ 5.0(YoY)
เนื่องจากปัจจัยต่างๆ ที่เอื้อต่อการเติบโตของสีทาอาคาร ดังนี้

1)  ความต้องการของโครงการอสังหาริมทรัพย์ใหม่ๆ
    เนื่องจากผู้ประกอบการในธุรกิจอสังหาริมทรัพย์ทยอยเปิดตัวโครงการใหม่ๆ ในช่วงปลายปี
    2553 เป็นจำนวนมาก จากการสำรวจของบริษัทเอเจนซี่ ฟอร์ เรียลเอสเตท แอฟแฟร์ส
    จำกัด (AREA) และธนาคารแห่งประเทศไทยพบว่าในช่วง 9 เดือนแรกของปี 2553
    มีโครงการที่อยู่อาศัยเปิดขายใหม่ในเขตกรุงเทพฯและปริมณฑล 72,192 หน่วย เพิ่มขึ้นร้อยละ
    91.5 (YoY) โดยเฉพาะการเปิดตัวโครงการอาคารชุด คิดเป็นสัดส่วนร้อยละ 54.5
    ของโครงการที่อยู่อาศัยเปิดขายใหม่ทั้งหมด หรือมีจำนวนทั้งสิ้น 39,313 โครงการ
    เพิ่มขึ้นสูงถึงร้อยละ 175.7 (YoY) ซึ่งมีการก่อสร้างต่อเนื่องไปจนถึงปี 2554
    รวมทั้งการขยายสาขาของร้านค้าปลีกขนาดใหญ่ในลักษณะของคอมมิวนิตี้มอลล์ (Community
    Mall) ในย่านชานเมืองนับเป็นอีกหนึ่งปัจจัยหนุนให้ตลาดสีทาอาคารขยายตัวอย่างต่อเนื่อง

2)  การซ่อมแซมความเสียหายจากน้ำท่วม วิกฤตน้ำท่วมในปีนี้ได้ครอบคลุมหลายจังหวัด
    นอกเหนือจากวัสดุก่อสร้างที่คาดว่าจะมีความต้องการที่เพิ่มสูงขึ้นแล้ว
    สีทาอาคารยังเป็นส่วนหนึ่งที่ขาดไม่ได้สำหรับการซ่อมแซมบ้านเรือนและอาคารที่ได้รับความเสียหายให้กลับมาดูสะอาดตาและสวยงามดังเดิม
    ซึ่งโดยปกติแล้วความต้องการสีทาอาคารร้อยละ 50
    จะเป็นกลุ่มบ้านเก่าที่มีการทาสีใหม่(Re-Paint) ที่มีรอบหรือช่วงเวลาในการทาสีบ้านประมาณ
    5-7 ปีต่อครั้ง ส่วนอีกร้อยละ 20 จะเป็นกลุ่มอาคารหรือสิ่งก่อสร้างใหม่ ดังนั้น
    ในช่วงไตรมาสแรกของปี 2554
    จะเป็นช่วงที่เหมาะสมในการซ่อมแซมบ้านในส่วนของการทาสีใหม่เนื่องจากความชื้นหรือน้ำในวัสดุที่เกิดจากภาวะน้ำท่วมได้ระเหยไปแล้ว

ปัจจัยหลักที่เป็นแรงผลักดันให้ธุรกิจสีทาอาคารเติบโตได้ในปัจจุบันคือ
พฤติกรรมของผู้บริโภคที่เริ่มเข้ามามีส่วนร่วมในการเลือกสีทาบ้านด้วยตนเองมากขึ้น ปัจจุบันพบว่า
กลุ่มเจ้าของบ้านมีส่วนในการเลือกซื้อสีด้วยตัวเองมากกว่าร้อยละ 50 ของทั้งหมด
และมีแนวโน้มว่าภายในระยะเวลาไม่เกิน 5 ปีข้างหน้า จะมีสัดส่วนเพิ่มขึ้นเป็นร้อยละ 80

นอกจากนี้ ผู้ประกอบการสามารถดำเนินการพัฒนาศักยภาพธุรกิจ
โดยการวิจัยและพัฒนาผลิตภัณฑ์นวัตกรรมใหม่ๆ
รวมถึงการนำเข้าเทคโนโลยีที่ทันสมัยจากต่างประเทศเพื่อเพิ่มศักยภาพในการผลิตให้ดียิ่งขึ้น
รวมถึงการขยายฐานการผลิตและช่องทางการจัดจำหน่ายไปยังประเทศเพื่อนบ้านที่มีการเติบโตทางเศรษฐกิจสูง
เช่น จีน เวียดนาม อินเดีย มาเลเซีย พม่า ลาว เป็นต้น
ก็เป็นอีกหนึ่งช่องทางที่สามารถต่อยอดการเติบโตในตลาดต่างประเทศได้นอกเหนือจากเดิมที่เน้นตลาดในประเทศ
ซึ่งผลในระยะยาวนั้นจะทำให้สามารถช่วยลดต้นทุนการผลิตและระบบโลจิสติกส์ (Logistics)
อีกทั้งสามารถขยายฐานการผลิตได้มากขึ้น

ศูนย์วิจัยกสิกรไทย คาดว่า ในปี 2554
มูลค่าตลาดสีทาอาคารในประเทศจะมีมูลค่าไม่ต่ำกว่า13,000 ล้านบาท เพิ่มขึ้นร้อยละ 5.0(YoY)
จากหลากหลายปัจจัยหนุน ได้แก่
ผลจากผู้ประกอบการธุรกิจอสังหาริมทรัพย์ทยอยเปิดขายโครงการใหม่ๆ ในช่วงปลายปี 2553
เป็นจำนวนมาก ซึ่งมีก่อสร้างต่อเนื่องไปถึงปี 2554
รวมทั้งการขยายสาขาของร้านค้าปลีกขนาดใหญ่ในลักษณะของคอมมิวนิตี้มอลล์(Community
Mall)ในย่านชานเมือง และวิกฤตน้ำท่วมช่วงปลายปี 2553 ที่ได้สร้างความเสียหายให้กับบ้านเรือน
สิ่งปลูกสร้างและสาธารณูปโภคต่างๆ ซึ่งในช่วงไตรมาสแรกของปี 2554
จะเป็นช่วงที่เหมาะสมในการซ่อมแซมบ้านในส่วนของการทาสีใหม่เนื่องจากความชื้นหรือน้ำในวัสดุที่เกิดจากภาวะน้ำท่วมได้ระเหยไปแล้ว

ทั้งนี้ผู้ประกอบการุธรกิจสีทาอาคารควรปรับตัวโดยการสร้างความแตกต่างให้ผลิตภัณฑ์และทำความเข้าใจกับพฤติกรรมผู้บริโภคที่เปลี่ยนไปในแต่ละช่วงเวลา
นอกจากนี้ ผู้ประกอบการควรวิจัยและพัฒนานวัตกรรมใหม่ๆ
รวมถึงการนำเข้าเทคโนโลยีที่ทันสมัยจากต่างประเทศ
ขยายฐานการผลิตและขยายช่องทางการจัดจำหน่ายไปยังประเทศเพื่อนบ้านที่มีการเติบโตทางเศรษฐกิจสูง
เพื่อต่อยอดการเติบโตในตลาดต่างประเทศ อย่างไรก็ตาม
การสื่อสารไปยังผู้บริโภคเพื่อสร้างความมั่นใจในตราสินค้า
รวมถึงการสร้างความสัมพันธ์กับร้านตัวแทนจำหน่ายและช่างสียังเป็นกลยุทธ์พื้นฐานที่สามารถนำมาปรับใช้ได้ทุกยุคทุกสมัยได้อย่างลงตัว
พร้อมทั้งการติดตามสถานการณ์ราคาน้ำมันในตลาดโลก แนวโน้มธุรกิจอสังหาริมทรัพย์
รวมถึงภาวะอุตสาหกรรมก่อสร้างและวัสดุก่อสร้างอย่างต่อเนื่อง
จะทำให้การปรับตัวของธุรกิจมีความคล่องตัวเพิ่มมากขึ้น

อุตสาหกรรมเครื่องเรือนทำด้วยไม้ : ปริมาณการผลิตของอุตสาหกรรมไม้และเครื่องเรือนในไตมาส
2 ปี 2554 เมื่อเทียบกับไตรมาสก่อนลดลง เนื่องจากต้นทุนการผลิต เช่น วัตถุดิบ ค่าแรง
ราคาน้ำมัน รวมทั้งอัตราดอกเบี้ย ปรับตัวสูงขึ้น ตลอดจนผลกระทบจากอุทกภัยก่อนหน้า
ทำให้ผู้ประกอบการลดกำลังการผลิตลง

ปริมาณการจำหน่ายในประเทศของอุตสาหกรรมไม้และเครื่องเรือนในไตรมาส 2 ปี 2554
เมื่อเทียบกับไตรมาสก่อนลดลง เนื่องจากค่าครองชีพที่ปรับตัวสูงขึ้น
ทำให้ผู้บริโภคชะลอการจับจ่ายใช้สอย
สำหรับแนวโน้มการผลิตและการจำหน่ายในประเทศของอุตสาหกรรมไม้และเครื่องเรือนในไตรมาส
3 ปี 2554 คาดว่าจะทรงตัวจากต้นทุนการผลิต เช่น วัตถุดิบ ค่าแรง และราคาน้ำมัน
ที่ปรับตัวสูงขึ้น รวมทั้งค่าครองชีพที่ปรับตัวสูงขึ้นเช่นกัน อย่างไรก็ตามปัจจัยบวก คือ
โครงการสินเชื่อเพื่อที่อยู่อาศัยแห่งแรกของรัฐบาล
ซึ่งคาดว่าจะส่งผลให้ความต้องการอุตสาหกรรมไม้และเครื่องเรือนเพิ่มขึ้นตามไปด้วย

(ที่มา : สำนักงานเศรษฐกิจอุตสาหกรรม กระทรวงอุตสาหกรรม)

[][]

การส่งออกของอุตสาหกรรมไม้และเครื่องเรือนในไตรมาส 2 ปี 2554 เมื่อเทียบกับไตรมาสก่อน
มีมูลค่าเพิ่มขึ้นเนื่องจากการส่งออกไปตลาดหลัก ได้แก่ สหรัฐอเมริกา สหราชอาณาจักร ญี่ปุ่น
และจีน รวมทั้งตลาดส่งออกรอง เช้น ออสเตรเลีย
ประเทศสมาชิกกลุ่มอาเซียนและประเทศแถบเอเชียใต้ ขยายตัวได้ดี
สำหรับแนวโน้มการส่งออกของอุตสาหกรรมไม้และเครื่องเรือนในไตรมาส 3 ปี 2554
คาดว่าจะทรงตัวเนื่องจากการฟื้นตัวของเศรษฐกิจโลกและของตลาดส่งออกหลักของไทยยังไม่ชัดเจน
อีกทั้งปัจจัยเสี่ยงคือ ความผันผวนของค่าเงินบาท และอัตราดอกเบี้ยที่มีแนวโน้มสูงขึ้น อย่างไรก็ตาม
ญี่ปุ่นเริ่มฟื้นฟูประเทศ ซึ่งคาดว่าจะส่งผลให้อุปสงค์อุตสาหกรรมไม้และเครื่องเรือนของไทยเพิ่มขึ้น
อีกทั้งตลาดรองของไทย เช่น ประเทศแถบตะวันออกกลางและแถบเอเชียใต้
มีศักยภาพและกำลังซื้อสูงขึ้น

(ที่มา : สำนักงานเศรษฐกิจอุตสาหกรรม กระทรวงอุตสาหกรรม)

[][]

ตารางแสดงบริษัทคู่แข่งในตลาดสีแต่ละประเภท

+----------------------------+-----------------------------------------+
| ประเภทผลิตภัณฑ์               | ผู้ผลิต/จำหน่าย                             |
+----------------------------+-----------------------------------------+
| 1. สีป้องกันสนิม (Protective   | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท ทีโอเอ ชูโกกุ จำกัด                |
|                            |                                         |
|                            | 3.  บริษัท โจตัน จำกัด                      |
+----------------------------+-----------------------------------------+
| 2. สีทาอาคาร (Decorative    | 1. บริษัท ทีโอเอเพ้นท์ (ประเทศไทย) จำกัด      |
| Paints)                    |                                         |
|                            | 2. บริษัท อั๊กโซ่ โนเบล เพ้นท์ (ประเทศไทย)     |
|                            | จำกัด                                    |
|                            |                                         |
|                            | 3. บริษัท นิปปอนเพ้นท์ (ประเทศไทย) จำกัด      |
+----------------------------+-----------------------------------------+
| 3. สีทาไม้ (Timber Coating)  | 1.  บริษัท ไทยโดโน เจน-เจน จำกัด           |
|                            |                                         |
|                            | 2.  บริษัท แอ็กโซ่ โนเบิล จำกัด               |
|                            |                                         |
|                            | 3.  บริษัท วี.เอส.วี อิมปอร์ต เอ็กซ์ปอร์ต จำกัด   |
+----------------------------+-----------------------------------------+
| 4. สีอุตสาหกรรม (Industrial  | 1.  บริษัท แอ็กโซ่ โนเบิล จำกัด               |
| Coating)                   |                                         |
|                            | 2.  บริษัท อีซึ่น เพ้นท์ จำกัด (มหาชน)          |
|                            |                                         |
|                            | 3.  บริษัท สีไทยกันไซเพ้นท์ จำกัด              |
|                            |                                         |
|                            | 4.  บริษัท นิปปอนเพ้นท์ (ประเทศไทย) จำกัด     |
+----------------------------+-----------------------------------------+

2.2 การตลาด

 กลยุทธ์การแข่งขัน

1.  กลยุทธ์ด้านสินค้าหรือผลิตภัณฑ์ (Product)

  บริษัทให้ความสำคัญกับการพัฒนาคุณภาพผลิตภัณฑ์อย่างต่อเนื่อง
  กอปรกับการให้ความสำคัญกับการพัฒนาผลิตภัณฑ์ให้มีความหลากหลายด้วยการใช้เทคโนโลยีการผลิตที่ทันสมัย
  ควบคู่ไปกับความชำนาญของบุคลากรบริษัทที่มีอยู่ นอกจากนี้
  บริษัทยังเน้นการให้คำแนะนำและ/หรือบริการหลังการขายแก่ลูกค้า
  ซึ่งถือเป็นนโยบายที่ผู้บริหารบริษัทให้ความสำคัญเป็นอย่างยิ่ง

2.  กลยุทธ์ด้านราคา (Price)

  บริษัทเน้นการกำหนดราคาในระดับที่ใกล้เคียงหรือสูงกว่าคู่แข่งขันเล็กน้อย
  ตามประเภทและคุณภาพของสินค้า
  ซึ่งการกำหนดราคาสินค้าของบริษัทที่สูงกว่าคู่แข่งเป็นผลมาจากสินค้าของบริษัทเป็นสินค้าที่ได้มาตรฐานและมีคุณภาพสูง
  กอปรกับความสามารถในการผลิตสินค้าที่สอดคล้องกับความต้องการที่หลากหลายของลูกค้า

3.  กลยุทธ์ด้านการจำหน่าย และช่องทางการจัดจำหน่าย (Place)

  ในการจำหน่ายผลิตภัณฑ์สีของบริษัทสามารถแบ่งได้เป็น 2 รูปแบบคือ

  การจำหน่ายโดยวิธีขายตรง (Direct Sale) :

  ส่วนใหญ่เป็นการจำหน่ายผลิตภัณฑ์สีที่ใช้ในอุตสาหกรรมเฟอร์นิเจอร์ส่งออก
  ซึ่งพนักงานขายแต่ละคนจะทำหน้าที่ในการจัดหาช่องทางการตลาด
  โดยให้คำแนะนำและคำปรึกษาในเบื้องต้นเกี่ยวกับการใช้สีให้สามารถตอบสนองวัตถุประสงค์ในการใช้งานของลูกค้าได้อย่างมีประสิทธิภาพ

  การจำหน่ายผลิตภัณฑ์สีผ่านผู้รับเหมา :

  ผู้รับเหมาในที่นี้
  หมายถึงผู้รับเหมาก่อสร้างที่ได้รับงานประมูลการก่อสร้างงานโครงสร้างเหล็กจากบริษัทเจ้าของโครงการ
  โดยโครงการดังกล่าว เมื่อผู้รับเหมาประมูลงานได้แล้ว
  ผู้รับเหมาจะเป็นผู้เลือกวัสดุที่นำมาใช้ในการก่อสร้างจากทะเบียนรายชื่อผู้จัดจำหน่าย (Vendor
  List) ที่มีอยู่
  ซึ่งผลิตภัณฑ์สีของบริษัทได้รับอนุญาตให้ขึ้นทะเบียนอยู่ในรายชื่อที่ได้รับการรับรองด้านคุณสมบัติและคุณภาพของบริษัทขนาดใหญ่หลายแห่ง
  ซึ่งตลอดระยะเวลาในการดำเนินธุรกิจของบริษัทที่ได้สร้างความเชื่อถือด้านคุณภาพของผลิตภัณฑ์สีมาเป็นระยะเวลานานกว่า
  25 ปี
  ทำให้ผลิตภัณฑ์สีของบริษัทเป็นที่รู้จักและเป็นที่ยอมรับของวงการผู้ใช้สีคุณภาพสูงในภาคอุตสาหกรรมต่างๆ
  เป็นอย่างดี

4.  กลยุทธ์ด้านการส่งเสริมการขาย (Promotion)

  บริษัทให้ความสำคัญกับการโฆษณาประชาสัมพันธ์สินค้าของบริษัทให้เข้าถึงกลุ่มลูกค้าเป้าหมายโดยตรง
  ควบคู่ไปกับการให้ความสำคัญกับการให้บริการหลังการขาย
  รวมถึงการจัดส่งสินค้าให้กับลูกค้าอย่างรวดเร็วตามความต้องการ
  และการพยายามเก็บสต๊อกสินค้า
  เพื่อให้ลูกค้าที่มีสายงานการผลิตอย่างต่อเนื่องมั่นใจได้ว่าจะมีสินค้าใช้จนเสร็จงาน
  นอกจากนี้บริษัทยังให้บริการอบรมเพื่อเพิ่มพูนความรู้ความเข้าใจเกี่ยวกับการใช้สีให้กับบุคลากรของลูกค้า
  เพื่อให้เกิดความรู้ทางด้านการใช้สีอย่างแท้จริง รวมถึงฝึกทักษะการใช้สีที่ถูกต้อง
  เพื่อเพิ่มความรู้และถือเป็นการสร้างความสัมพันธ์และการมีส่วนร่วมระหว่างลูกค้าและบริษัท

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทได้แก่กลุ่มผู้ประกอบการในอุตสาหกรรมที่เกี่ยวข้องกับพลังงานและการก่อสร้างงานโครงเหล็กต่างๆ
อาทิ โรงงานอุตสาหกรรมปิโตรเคมี โรงกลั่นน้ำมัน โรงผลิตไฟฟ้า
แท่นขุดเจาะน้ำมันและก๊าซในอ่าวไทยเพื่อป้องกันสนิมเหล็ก โดยลูกค้ากลุ่มเป้าหมายรองลงมาได้แก่
กลุ่มผู้ประกอบการที่ดำเนินธุรกิจส่งออกเฟอร์นิเจอร์ ธุรกิจอสังหาริมทรัพย์
โดยบริษัทไม่มีการพึ่งพิงการจำหน่ายสินค้ากับลูกค้ารายใดรายหนึ่งเกินกว่าร้อยละ 30
ของยอดจำหน่ายรวม

การจัดหาผลิตภัณฑ์

ปัจจุบันบริษัทมีกำลังการผลิตรวมทั้งสิ้นประมาณ 5,250,000 ลิตรต่อปี
โดยบริษัทมีอัตราการใช้กำลังการผลิต (Utilization Rate) ประมาณร้อยละ 65
ของกำลังการผลิตรวม
ทั้งนี้ขึ้นอยู่กับความยากง่ายและรายละเอียดการผลิตในแต่ละช่วงเวลาที่เกิดจากความต้องการสั่งซื้อของลูกค้า
ทั้งนี้ บริษัทไม่ได้มีการพึ่งพิงการจัดซื้อวัตถุดิบจากผู้จัดจำหน่ายวัตถุดิบรายใดรายหนึ่งเกินกว่าร้อยละ
30 ของมูลค่าการจัดซื้อทั้งหมดของบริษัท

วัตถุดิบหลักที่ใช้ในการผลิตสินค้ามี 4 ประเภท คือ

1.  สารเรซิน (Resin) : เป็นสารเคมีที่เป็นตัวกำหนดคุณลักษณะของสี อาทิ ความแข็ง
    ความทนทานต่อน้ำ และสภาพภูมิอากาศ เป็นต้น

2.  ตัวให้สี (Pigment) :
    เป็นสารเคมีที่ทำให้เกิดสีสันตามความต้องการและตามสูตรที่กำหนดโดยตัวให้สี หรือ Pigment
    มีทั้งแบบที่เป็นผงและของเหลว

3.  ตัวทำละลาย (Solvent) : มีคุณสมบัติช่วยละลายส่วนผสมของวัตถุดิบให้เข้าเป็นเนื้อเดียวกัน
    และลดความหนืดเพื่อทำให้สามารถใช้งานได้ง่าย

4.  ตัวเติมคุณสมบัติ (Additive) :
    เป็นสารเคมีที่ใช้เพื่อเพิ่มเติมคุณสมบัติพิเศษบางประการของสีแต่ละชนิด อาทิ ลดการเป็นฟอง
    ป้องกันรังสีอัลตร้าไวโอเลต ป้องกันเชื้อรา เป็นต้น

ทั้งนี้ การผลิตสีแต่ละชนิดจะมีขั้นตอนการผลิตที่คล้ายคลึงกัน แต่ส่วนผสม สูตรการผลิตสี
และการตรวจสอบคุณภาพจะมีความแตกต่างกันในรายละเอียดตามคุณสมบัติของสีแต่ละประเภท

สัญญาสำคัญที่เกี่ยวข้องในการดำเนินธุรกิจ

4.1 สัญญาระหว่างบริษัทกับ PPG

1. สัญญาสั่งผลิตสีป้องกันสนิม (Special Manufacturing Agreement)
และสัญญาให้เป็นผู้แทนจำหน่ายสีป้องกันสนิมในประเทศไทย (Distributor Agreement)

1.1 สัญญาสั่งผลิตและจำหน่ายสินค้าให้กับ PPG

+----------+---+--------------------------------------------------------+
| ว        | : | วันที่ 24 พฤศจิกายน 2553                                   |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | PPG Coating (Thailand) Co.,Ltd. (“PPG”) กับ             |
|          |   |                                                        |
|          |   | บริษัท ไดเมท (สยาม) จำกัด (มหาชน) (“บริษัท”)                |
+----------+---+--------------------------------------------------------+
| ภาระหน้าท | : | -   PPG ต้องแจ้งปริมาณความต้องการซื้อสินค้าในแต่ละปีกับบริษัท โดย   |
| ี่ของคู่สัญญา |   |     PPG สงวนสิทธิ์ที่จะลดปริมาณการรับซื้อสินค้าจากบริษัทได้          |
|          |   |                                                        |
|          |   | -   บริษัทต้องทำการผลิต และจัดส่งสินค้าให้ได้ปริมาณตามที่ PPG       |
|          |   |     ต้องการภายใน 14 วันนับจากวันที่ PPG สั่งผลิต                |
+----------+---+--------------------------------------------------------+
| ระยะ     | : | 3 ปี นับจากวันที่ลงนามสัญญา (ตั้งแต่วันที่ 24 พฤศจิกายน 2553 ถึงวันที่  |
| เวลาผูกพัน |   | 31 ธันวาคม 2556)                                        |
+----------+---+--------------------------------------------------------+
| เง       | : | PPG จะชำระเงินค่าผลิตสินค้าให้กับบริษัท                         |
| ื่อนไขการช |   | ตามประเภทและราคาสินค้าที่ได้ตกลงกันไว้ โดย PPG                |
| ำระค่าผลิต |   | ต้องชำระค่าผลิตสินค้าให้บริษัทภายใน 30 วัน                      |
|          |   | นับจากวันที่ที่ระบุในใบส่งสินค้า (Invoice)                       |
+----------+---+--------------------------------------------------------+

1.2 สัญญาให้เป็นผู้แทนจำหน่ายสินค้าให้กับ PPG

+----------+---+--------------------------------------------------------+
| ว        | : | วันที่ 24 พฤศจิกายน 2553                                   |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | PPG Coating (Thailand) Co.,Ltd. (“PPG”) กับ             |
|          |   |                                                        |
|          |   | บริษัท ไดเมท (สยาม) จำกัด (มหาชน) (“บริษัท”)                |
+----------+---+--------------------------------------------------------+
| ภาระหน้าท | : | -   PPG เป็นเจ้าของตราสินค้า                               |
| ี่ของคู่สัญญา |   |     และผลิตภัณฑ์ที่บริษัทเป็นผู้ดำเนินการจำหน่ายให้กับ PPG           |
|          |   |     ตามประเภทสินค้าและราคาที่ระบุในสัญญา                     |
|          |   |                                                        |
|          |   | -   บริษัทเป็นผู้ได้รับอนุญาตให้จำหน่ายผลิตภัณฑ์ทุกชนิดของ PPG        |
|          |   |     ตามที่ระบุไว้ในสัญญา                                    |
+----------+---+--------------------------------------------------------+
| ระยะ     | : | 3 ปี นับจากวันที่ลงนามสัญญา (ตั้งแต่วันที่ 24 พฤศจิกายน 2553 ถึงวันที่  |
| เวลาผูกพัน |   | 31 ธันวาคม 2556)                                        |
+----------+---+--------------------------------------------------------+
| เงื่อ      | : | บริษัทจะต้องชำระเงินค่าสินค้าให้กับ PPG                         |
| นไขการชำ |   | ตามประเภทและราคาสินค้าที่ระบุไว้ในสัญญา                       |
| ระค่าสินค้า |   |                                                        |
|          |   | โดยบริษัทต้องชำระค่าสินค้าให้กับ PPG ภายใน 60                  |
|          |   | วันนับจากวันที่ที่ระบุไว้ในใบส่งของ                              |
+----------+---+--------------------------------------------------------+

ทั้งนี้
จากการมีสัดส่วนการจำหน่ายสีพ่นซ่อมรถยนต์ที่น้อยมากอย่างต่อเนื่องเมื่อเทียบกับยอดจำหน่ายสีประเภทอื่น
(ปี 2554 เท่ากับร้อยละ 0.45 ปี 2553 เท่ากับร้อยละ 1.19 ปี 2552 เท่ากับร้อยละ 1.15
และปี 2551 เท่ากับร้อยละ 0.01)
บริษัทจึงตัดสินใจไม่ต่ออายุสัญญาเป็นตัวแทนจำหน่ายสีพ่นซ่อมรถยนต์กับ PPG
ซึ่งครบกำหนดอายุเมื่อวันที่ 31 มีนาคม 2554

4.2 สัญญาระหว่างบริษัทกับ Wattyl (สัญญาการรับการสนับสนุนด้านเทคโนโลยีด้านการผลิต)

+----------+---+--------------------------------------------------------+
| ว        | : | 14 ตุลาคม 2545                                          |
| ันที่ทำสัญญา |   |                                                        |
+----------+---+--------------------------------------------------------+
| คู่สัญญา    | : | Wattyl Australia Pty Limited (“Wattyl”) กับ             |
|          |   |                                                        |
|          |   | บริษัท วัททิล ไดเมท (สยาม) จำกัด (“บริษัท”) ปัจจุบันคือ บริษัท      |
|          |   | ไดเมท (สยาม) จำกัด (มหาชน)                              |
+----------+---+--------------------------------------------------------+
| ภาระหน้าท | : | -   Wattyl เป็นผู้คิดค้น พัฒนา ผลิต ทำการตลาด                 |
| ี่ของคู่สัญญา |   |     และจำหน่ายสินค้าเกี่ยวกับสีวัททิลที่ผลิตและจำหน่ายในประเทศไทย   |
|          |   |     รวมทั้งเป็นเจ้าของสิทธิบัตรเกี่ยวกับเทคโนโลยีและสินค้า รูปแบบ    |
|          |   |     เครื่องหมายการค้า ลิขสิทธิ์ ข้อมูลที่เป็นความลับ สิทธิ์ในการใช้ชื่อ   |
|          |   |     “WATTYL” และอื่นๆ (รวมเรียกว่าทรัพย์สินทางปัญญา)           |
|          |   |                                                        |
|          |   | -   บริษัทเป็นผู้ได้รับอนุญาตให้ใช้ทรัพย์สินทางปัญญาของ Wattyl       |
|          |   |     ในการผลิต กระจายสินค้า                                |
|          |   |     และจำหน่ายสินค้าเฉพาะตลาดภายในประเทศไทย               |
|          |   |     รวมทั้งได้รับการแต่งตั้งให้เป็นผู้จัดจำหน่ายสินค้ายี่ห้อ Wattyl ยี่ห้อ  |
|          |   |     Wasser และยี่ห้อ Granosite แต่เพียงผู้เดียวในประเทศไทย     |
+----------+---+--------------------------------------------------------+
| ระยะ     | : | 3 ปี (ตั้งแต่เดือนกรกฎาคม 2553 ถึงเดือนมิถุนายน 2556)           |
| เวลาผูกพัน |   |                                                        |
|          |   | ภายใน 6 เดือนก่อนครบกำหนดอายุสัญญา                         |
|          |   | คู่สัญญ                                                   |
|          |   | าฝ่ายใดฝ่ายหนึ่งสามารถส่งหนังสือแจ้งความประสงค์ขอต่ออายุสัญญาออกไป |
|          |   | ซึ่งจะสามารถต่ออายุสัญญาได้อีกคราวละ 3 ปี                      |
+----------+---+--------------------------------------------------------+
| ค่าลิขสิทธิ์  | : | คิดเป็นร้อยละของยอดขายสินค้าสุทธิตามประเภทสินค้า                |
| (Royalty |   | โดยชำระเป็นรายไตรมาส                                    |
| Fee)     |   |                                                        |
+----------+---+--------------------------------------------------------+

ผลกระทบต่อสิ่งแวดล้อม

บริษัทมุ่งเน้นและให้ความสำคัญกับการปฏิบัติเพื่อป้องกัน
และลดผลกระทบต่อสิ่งแวดล้อมอย่างเคร่งครัด และสม่ำเสมอมาโดยตลอด
โดยมีการให้ความรู้และฝึกอบรมกับพนักงาน รวมทั้งมีข้อปฏิบัติเกี่ยวกับระเบียบการทำงาน
และข้อควรระมัดระวังในการปฏิบัติการเพื่อลดผลกระทบต่อสิ่งแวดล้อม
และโอกาสที่จะเกิดอันตรายจากการปฏิบัติงาน
อีกทั้งยังมีนโยบายที่จะดำเนินการปรับปรุงระบบและกระบวนการผลิต คลังสินค้า
และสถานที่เพื่อให้สอดคล้องกับมาตรฐานนโยบายสิ่งแวดล้อม ISO 14000

งานที่ยังไม่ได้ส่งมอบ

- ไม่มี -